4. Anlægsbevilling til sløjfning af vandtanke (Åben)
Tidl. politisk behandling  
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 590.000 kr. til 
sikkerhedsmæssig sløjfning af underjordiske vandtanke. Anlægsbevillingen kan 
finansieres af det afsatte rådighedsbeløb i 2023.
Formålet med anlægsbevillingen er at forhindre forurening af borgernes drikkevand ved at sløjfe 8 
underjordiske vandtanke koblet på ledningsnettet til drikkevand. Vandtankene er tidligere anvendt som 
underjordiske branddamme og er oprettet efter ønske fra kommuner og beredskaber før kommunal-
reformen. Vandtankene anvendes ikke længere af Beredskab & Sikkerhed, og de står derfor nu ubenyttede 
hen. 
Vandværkerne vurderer, at der er risiko for forurening af drikkevandet ved tilbageløb og stillestående 
gammelt vand fra tankene og stikledningen. Hvis dette sker, kan det forårsage en omfattende forurening af 
drikkevandet – særligt i [adresse], hvor de fleste tanke er placeret.
Sløjfning af vandtankene er planlagt udført i første halvår i 2023.
VURDERING
Anlægsforslaget bidrager til forsyningssikkerhed og til, at borgerne fortsat kan få leveret rent drikkevand. 
ØKONOMI
I 2023 er der afsat et rådighedsbeløb til ”Sikkerhedsmæssig sløjfning af vandtanke” på 590.000 kr. (A-206 
i Budget 2023-26) til udgifter i forbindelse med projektet. Anlægsbevillingen kan finansieres af det afsatte 
rådighedsbeløb i 2023.
INDDRAGELSE
Potentielle samarbejdspartnere inddrages i sløjfning af vandtanke herunder relevante vandværker og 
entreprenører. 
INDSTILLING
Direktøren for Teknik og Miljø indstiller til Byrådet:
1.
At Byrådet godkender en anlægsbevilling på 590.000 kr. finansieret af det afsatte rådighedsbeløb i 
2023 til gennemførsel af sikkerhedsmæssig sløjfning af vandtanke. 
BESLUTNING
Teknik- og Miljøudvalget, 8. februar 2023
Fraværende: Ingen
[adresse]: EMN-2022-03478
Dok-ID: 3483222
Sagsbehandler: stir
Teknik- og Miljøudvalget
8. februar 2023  16:00
Indstilles godkendt.
